Fynskrif-ster krap sake lelik om in Arendsvlei | Huisgenoot
Die aktrise Kim Cloete is nou in Arendsvlei te sien. Foto: Verskaf
Die prokureur Hamilton Wolfe (Kevin Smith) was onlangs verstom toe sy eksvrou, Olivia, in Arendsvlei opdaag. Dit nadat hy voorheen vir almal gesê het hy het sy vrou en dogter vroeër in 'n motorongeluk verloor.
Sy verloofde, Beatrice Abrahams (Jolene Martin), kon haar oë nie glo nie en het baie vrae gehad oor hoekom Hamilton oor sy eks gelieg het. Beatrice het toe die verlowing verbreek, maar die twee is weer herenig en het intussen ook vrede gemaak met Olivia.
Olivia, 'n sjef wat aanvanklik net in Arendsvlei was om haar oorlede dogter, Julia, se graf te kom besoek, is nou op die punt om haar resepteboek bekend te stel en Beatrice en Hamilton is ook na die bekendstelling genooi.